A4-0153/99

Σχέδιο κανονισμού (ΕΚ) του Συμβουλίου που αφορά τον καθορισμό των προϋποθέσεων για την εφαρμογή των κοινοτικών δράσεων, πλην των δράσεων για την ανάπτυξη που αποβλέπουν, στα πλαίσια της κοινοτικής πολιτικής για τη συνεργασία, στο γενικό στόχο της ανάπτυξης και της εδραίωσης της δημοκρατίας και του κράτους δικαίου καθώς και του σεβασμού των δικαιωμάτων του ανθρώπου και των θεμελιωδών ελευθεριών στις τρίτες χώρες (COM(97)0357 - 9582/98 - C4-0508/98 - 98/0813(CNS))

Η εν λόγω πρόταση εγκρίνεται με τις ακόλουθες τροποποιήσεις:

(Τροπολογία 1)

Τίτλος

>Αρχικό κείμενο>

Σχέδιο κανονισμού (ΕΚ) του Συμβουλίου που αφορά τον καθορισμό των προϋποθέσεων για την εφαρμογή των κοινοτικών δράσεων, πλην των δράσεων για την ανάπτυξη που αποβλέπουν, στα πλαίσια της κοινοτικής πολιτικής για τη συνεργασία, στο γενικό στόχο της ανάπτυξης και της εδραίωσης της δημοκρατίας και του κράτους δικαίου καθώς και του σεβασμού των δικαιωμάτων του ανθρώπου και των θεμελιωδών ελευθεριών στις τρίτες χώρες

>Κείμενο μετά την ψηφοφορία στο ΕΚ>

Σχέδιο κανονισμού (ΕΚ) του Συμβουλίου που αφορά τον καθορισμό των προϋποθέσεων για την εφαρμογή των κοινοτικών δράσεων, πλην των δράσεων για την ανάπτυξη που αποβλέπουν, στα πλαίσια της κοινοτικής πολιτικής για τη συνεργασία, στο γενικό στόχο της ανάπτυξης και της εδραίωσης της δημοκρατίας και του κράτους δικαίου καθώς και του σεβασμού των δικαιωμάτων του ανθρώπου

, των θεμελιωδών ελευθεριών και την καλή διαχείριση των δημοσίων υποθέσεων στις τρίτες χώρες

(Τροπολογία 2)

Πρώτη αιτιολογική σκέψη

>Αρχικό κείμενο>

ότι θα πρέπει να καθοριστεί ο τρόπος εφαρμογής των κοινοτικών δράσεων, πλην των δράσεων συνεργασίας, οι οποίες στα πλαίσια της κοινοτικής πολιτικής συνεργασίας στις τρίτες χώρες, συμβάλλουν στον γενικό στόχο ανάπτυξης και εδραίωσης της δημοκρατίας και του κράτους δικαίου καθώς και στον σεβασμό των ανθρωπίνων δικαιωμάτων και των θεμελιωδών ελευθεριών στις τρίτες χώρες,

>Κείμενο μετά την ψηφοφορία στο ΕΚ>

ότι θα πρέπει να καθοριστεί ο τρόπος εφαρμογής των κοινοτικών δράσεων, πλην των δράσεων συνεργασίας, οι οποίες στα πλαίσια της κοινοτικής πολιτικής συνεργασίας στις τρίτες χώρες, συμβάλλουν στον γενικό στόχο ανάπτυξης και εδραίωσης της δημοκρατίας και του κράτους δικαίου καθώς και στον σεβασμό των ανθρωπίνων δικαιωμάτων, των θεμελιωδών ελευθεριών

και την καλή διαχείριση των δημοσίων υποθέσεων στις τρίτες χώρες,

(Τροπολογία 3)

Δεύτερη αιτιολογική σκέψη

>Αρχικό κείμενο>

ότι το Συμβούλιο εξέδωσε, παράλληλα με τον παρόντα κανονισμό, τον κανονισμό αριθ. ... για τον καθορισμό των προϋποθέσεων για την εφαρμογή των δράσεων συνεργασίας οι οποίες συμβάλλουν στον γενικό στόχο ανάπτυξης και εδραίωσης της δημοκρατίας και του κράτους δικαίου καθώς και στο σεβασμό των ανθρωπίνων δικαιωμάτων και των θεμελιωδών ελευθεριών,

>Κείμενο μετά την ψηφοφορία στο ΕΚ>

ότι το Συμβούλιο εξέδωσε, παράλληλα με τον παρόντα κανονισμό, τον κανονισμό αριθ. ... για τον καθορισμό των προϋποθέσεων για την εφαρμογή των δράσεων συνεργασίας οι οποίες συμβάλλουν στον γενικό στόχο ανάπτυξης και εδραίωσης της δημοκρατίας και του κράτους δικαίου καθώς και στο σεβασμό των ανθρωπίνων δικαιωμάτων

, των θεμελιωδών ελευθεριών και την καλή διαχείριση των δημοσίων υποθέσεων,

(Τροπολογία 4)

Τρίτη αιτιολογική σκέψη

>Αρχικό κείμενο>

ότι, στα πλαίσια των υπαρχόντων προγραμμάτων που έχουν σχέση με τη συνεργασία με τρίτες χώρες συμπεριλαμβανομένων των TACIS, PHARE, MEDA και του κανονισμού για την ανασυγκρότηση της Βοσνίας Ερζεγοβίνης, καθώς και της μελλοντικής συνεργασίας βάσει του άρθρου 235 ΣΕΚ, απαιτείται δράση η οποία θα συμβάλει στο γενικό στόχο ανάπτυξης και εδραίωσης της δημοκρατίας και του κράτους δικαίου καθώς και στον σεβασμό των ανθρωπίνων δικαιωμάτων και των θεμελιωδών ελευθεριών στις τρίτες χώρες,

>Κείμενο μετά την ψηφοφορία στο ΕΚ>

ότι, στα πλαίσια των υπαρχόντων προγραμμάτων που έχουν σχέση με τη συνεργασία με τρίτες χώρες συμπεριλαμβανομένων των TACIS, PHARE, MEDA και του κανονισμού για την ανασυγκρότηση της Βοσνίας Ερζεγοβίνης, καθώς και της μελλοντικής συνεργασίας βάσει του άρθρου 235 ΣΕΚ, απαιτείται δράση η οποία θα συμβάλει στο γενικό στόχο ανάπτυξης και εδραίωσης της δημοκρατίας και του κράτους δικαίου καθώς και στον σεβασμό των ανθρωπίνων δικαιωμάτων

, των θεμελιωδών ελευθεριών και την καλή διαχείριση των δημοσίων υποθέσεων στις τρίτες χώρες,

(Τροπολογία 5)

Πέμπτη αιτιολογική σκέψη

>Αρχικό κείμενο>

ότι η δράση της Ευρωπαϊκής Κοινότητας σε θέματα προώθησης των ανθρωπίνων δικαιωμάτων και των δημοκρατικών αρχών, εγγράφεται στο πλαίσιο της τήρησης των αρχών του καθολικού αδιαίρετου χαρακτήρα των δικαιωμάτων του ανθρώπου, που αποτελούν το σημείο στήριξης του διεθνούς συστήματος προστασίας των δικαιωμάτων του ανθρώπου,

>Κείμενο μετά την ψηφοφορία στο ΕΚ>

ότι η δράση της Ευρωπαϊκής Κοινότητας σε θέματα προώθησης των ανθρωπίνων δικαιωμάτων και των δημοκρατικών αρχών, εγγράφεται στο πλαίσιο της τήρησης των αρχών του καθολικού αδιαίρετου χαρακτήρα των δικαιωμάτων του ανθρώπου, που αποτελούν το σημείο στήριξης του διεθνούς συστήματος προστασίας των δικαιωμάτων του ανθρώπου

και το υπόβαθρο της ευρωπαϊκής οικοδόμησης,

(Τροπολογία 6)

Δέκατη όγδοη αιτιολογική σκέψη

>Αρχικό κείμενο>

ότι είναι ουσιώδες να διατηρούμε διαθέσιμο κάποιο δυναμικό ταχείας αντίδρασης για την αντιμετώπιση εκτάκτων καταστάσεων ή καταστάσεων ιδιαιτέρας σημασίας, ώστε να ενισχύεται η αξιοπιστία και η αποτελεσματικότητα της κοινοτικής εμπλοκής και δέσμευσης σε θέματα προαγωγής των ανθρωπίνων δικαιωμάτων και των δημοκρατικών αρχών στις χώρες στις οποίες θα έχουν εκδηλωθεί τέτοιες καταστάσεις,

>Κείμενο μετά την ψηφοφορία στο ΕΚ>

ότι είναι ουσιώδες να διατηρούμε διαθέσιμο κάποιο δυναμικό ταχείας αντίδρασης για την αντιμετώπιση εκτάκτων καταστάσεων ή καταστάσεων ιδιαιτέρας σημασίας, ώστε να ενισχύεται η αξιοπιστία

, η ορατότητα και η αποτελεσματικότητα της κοινοτικής εμπλοκής και δέσμευσης σε θέματα προαγωγής των ανθρωπίνων δικαιωμάτων και των δημοκρατικών αρχών στις χώρες στις οποίες θα έχουν εκδηλωθεί τέτοιες καταστάσεις,

(Τροπολογία 7)

Αιτιολογική σκέψη 19α (νέα)

>Αρχικό κείμενο>

>Κείμενο μετά την ψηφοφορία στο ΕΚ>

ότι η εξέλιξη της κοινωνίας των πολιτών πρέπει να υλοποιηθεί ιδίως με τη δημιουργία και την οργάνωση νέων φορέων και ότι προς τούτο η Κοινότητα ίσως υποχρεωθεί να χορηγήσει οικονομική ενίσχυση στους εταίρους που ασκούν τη δραστηριότητά τους σε τρίτες δικαιούχες χώρες και οι οποίοι δεν διαθέτουν εμπειρία στον τομέα αυτό[semigr ]

(Τροπολογία 8)

Εικοστή τρίτη αιτιολογική σκέψη

>Αρχικό κείμενο>

ότι στον παρόντα κανονισμό εισάγεται ένα ποσό δημοσιονομικής αναφοράς, κατά την έννοια του σημείου 2 της δήλωσης του Ευρωπαϊκού Κοινοβουλίου, του Συμβουλίου και της Επιτροπής της 6ης Μαρτίου 1995, χωρίς ωστόσο να θίγονται οι αρμοδιότητες της δημοσιονομικής αρχής όπως ορίζονται από τη συνθήκη,

>Κείμενο μετά την ψηφοφορία στο ΕΚ>

διαγράφεται

(Τροπολογία 9)

Άρθρο 1

>Αρχικό κείμενο>

Στόχος του παρόντος κανονισμού είναι ο καθορισμός του τρόπου εφαρμογής των δράσεων της Κοινότητας, πλην των δράσεων συνεργασίας για την ανάπτυξη, οι οποίες, στο πλαίσιο της κοινοτικής πολιτικής συνεργασίας σε τρίτες χώρες συμβάλλουν στον γενικό στόχο της ανάπτυξης και εδραίωσης της δημοκρατίας και του κράτους δικαίου, καθώς και του σεβασμού των ανθρωπίνων δικαιωμάτων και των θεμελιωδών ελευθεριών.

>Κείμενο μετά την ψηφοφορία στο ΕΚ>

Στόχος του παρόντος κανονισμού είναι ο προσδιορισμός των προϋποθέσεων, των τρόπων εφαρμογής και των μορφών ελέγχου των κοινοτικών δράσεων, πλην των δράσεων συνεργασίας για την ανάπτυξη, οι οποίες, στο πλαίσιο της κοινοτικής πολιτικής συνεργασίας με τρίτες χώρες, συμβάλλουν στον γενικό στόχο της ανάπτυξης και εδραίωσης της δημοκρατίας και του κράτους δικαίου, καθώς επίσης του σεβασμού των ανθρωπίνων δικαιωμάτων, των θεμελιωδών ελευθεριών και της καλή διαχείρισης των δημοσίων υποθέσεων .

>Αρχικό κείμενο>

Οι δράσεις που προβλέπονται από τον παρόντα κανονισμό εκτελούνται στο έδαφος των τρίτων χωρών ή συνδέονται άμεσα με την κατάσταση που επικρατεί στις τρίτες χώρες.

>Κείμενο μετά την ψηφοφορία στο ΕΚ>

Οι δράσεις που προβλέπονται από τον παρόντα κανονισμό εκτελούνται στο έδαφος των τρίτων χωρών ή συνδέονται άμεσα με την κατάσταση που επικρατεί στις τρίτες χώρες.

(Τροπολογία 10)

Άρθρο 2, παράγραφος 1, στοιχείο γα (νέο)

>Αρχικό κείμενο>

>Κείμενο μετά την ψηφοφορία στο ΕΚ>

γα) την υποστήριξη των προσφύγων και των εκτοπισμένων

(Τροπολογία 11)

Άρθρο 2, παράγραφος 1, στοιχείο ε

>Αρχικό κείμενο>

ε) την υποστήριξη των τοπικών, εθνικών, περιφερειακών ή διεθνών θεσμών, συμπεριλαμβανομένων των ΜΚΟ, που ασκούν δραστηριότητες σε σχέση με την προστασία ή την υπεράσπιση των ανθρωπίνων δικαιωμάτων,

>Κείμενο μετά την ψηφοφορία στο ΕΚ>

ε) την υποστήριξη των τοπικών, εθνικών, περιφερειακών ή διεθνών θεσμών, συμπεριλαμβανομένων των ΜΚΟ, που ασκούν δραστηριότητες σε σχέση με την προστασία

, την προώθηση ή την προάσπιση των ανθρωπίνων δικαιωμάτων,

(Τροπολογία 12)

Άρθρο 2, παράγραφος 1, στοιχείο θ

>Αρχικό κείμενο>

θ) την προώθηση της παροχής ίσων ευκαιριών και των πρακτικών που δεν συνεπάγονται διακρίσεις, συμπεριλαμβα-νομένων των μέτρων για την καταπολέμηση του ρατσισμού και της ξενοφοβίας,

>Κείμενο μετά την ψηφοφορία στο ΕΚ>

θ) την προώθηση της παροχής ίσων ευκαιριών και των πρακτικών που δεν συνεπάγονται διακρίσεις, συμπεριλαμβα-νομένων των μέτρων για την καταπολέμηση του ρατσισμού

, της ξενοφοβίας και των διακρίσεων λόγω φύλου,

(Τροπολογία 13)

Άρθρο 2, παράγραφος 2, στοιχείο α

>Αρχικό κείμενο>

α) την προώθηση και ενίσχυση του κράτους δικαίου και ιδίως την υποστήριξη της ανεξαρτησίας της δικαστικής εξουσίας και της ενίσχυσης της εξουσίας αυτής καθώς και τη στήριξη ενός σωφρονιστικού συστήματος που μεταχειρίζεται με σεβασμό τον άνθρωπο[semigr ] την υποστήριξη συνταγματικών και νομοθετικών μεταρρυθμίσεων,

>Κείμενο μετά την ψηφοφορία στο ΕΚ>

α) την προώθηση και ενίσχυση του κράτους δικαίου και ιδίως την υποστήριξη της ανεξαρτησίας της δικαστικής εξουσίας και της ενίσχυσης της εξουσίας αυτής

, καθώς και τη στήριξη ενός σωφρονιστικού συστήματος που μεταχειρίζεται με σεβασμό τον άνθρωπο[semigr ] την υποστήριξη συνταγματικών και νομοθετικών μεταρρυθμίσεων[semigr ] την υποστήριξη πρωτοβουλιών υπέρ της κατάργησης της θανατικής ποινής,

(Τροπολογία 14)

Άρθρο 2, παράγραφος 2, στοιχείο γ

>Αρχικό κείμενο>

γ) την προώθηση του πλουραλισμού τόσο σε πολιτικό επίπεδο, όσο και στο επίπεδο της κοινωνίας των πολιτών. Για το σκοπό αυτό πρέπει να ενισχυθούν οι θεσμοί οι αναγκαίων για την εξασφάλιση του πλουραλιστικού χαρακτήρα της κοινωνίας, περιλαμβανομένων των μη κυβερνητικών οργανισμών (ΜΚΟ) και να προωθηθεί η ανεξαρτησία και η υπευθυνότητα των μέσων μαζικής ενημέρωσης και η στήριξη της ελευθερίας του τύπου και ο σεβασμός της συνδικαλιστικής ελευθερίας και συνδικαλιστικής οργάνωσης,

>Κείμενο μετά την ψηφοφορία στο ΕΚ>

γ) την προώθηση του πλουραλισμού τόσο σε πολιτικό επίπεδο, όσο και στο επίπεδο της κοινωνίας των πολιτών. Για το σκοπό αυτό πρέπει να ενισχυθούν οι θεσμοί οι αναγκαίων για την εξασφάλιση του πλουραλιστικού χαρακτήρα της κοινωνίας, περιλαμβανομένων των μη κυβερνητικών οργανισμών (ΜΚΟ) και να προωθηθεί η ανεξαρτησία

, ο πλουραλισμός και η υπευθυνότητα των μέσων μαζικής ενημέρωσης και η στήριξη της ελευθερίας του τύπου και ο σεβασμός της συνδικαλιστικής ελευθερίας και συνδικαλιστικής οργάνωσης,

(Τροπολογία 15)

Άρθρο 2, παράγραφος 3, στοιχείο ε

>Αρχικό κείμενο>

ε) την υποστήριξη των διεθνών, περιφερειακών ή τοπικών οργανισμών, συμπεριλαμβανομένων των ΜΚΟ που επεμβαίνουν όσον αφορά την πρόληψη και την επίλυση των συγκρούσεων, και τη μεταχείριση των συνεπειών τους, συμπεριλαμβανομένης της υποστήριξης στη θέσπιση ad hoc διεθνών ποινικών δικαστηρίων και για την εγκαθίδρυση ενός σταθερού διεθνούς ποινικού δικαστηρίου, καθώς και μέτρων που αποβλέπουν στην αποκατάσταση και επανένταξη των θυμάτων των παραβιάσεων των ανθρωπίνων δικαιωμάτων.

>Κείμενο μετά την ψηφοφορία στο ΕΚ>

ε) την υποστήριξη των διεθνών, περιφερειακών ή τοπικών οργανισμών, συμπεριλαμβανομένων των ΜΚΟ που επεμβαίνουν όσον αφορά την πρόληψη και την επίλυση των συγκρούσεων, και τη μεταχείριση των συνεπειών τους, συμπεριλαμβανομένης της υποστήριξης στη θέσπιση ad hoc διεθνών ποινικών δικαστηρίων και για την εγκαθίδρυση ενός

μόνιμου διεθνούς ποινικού δικαστηρίου, καθώς και μέτρων για τη στήριξη και την συνδρομή των θυμάτων των παραβιάσεων των ανθρωπίνων δικαιωμάτων.

(Τροπολογία 16)

Άρθρο 3, εισαγωγική πρόταση

>Αρχικό κείμενο>

Προς τούτο, η κοινοτική υποστήριξη μπορεί να συμπεριλάβει, μεταξύ των μέσων δράσης της, τη χρηματοδότηση:

>Κείμενο μετά την ψηφοφορία στο ΕΚ>

Προς τούτο, η κοινοτική υποστήριξη μπορεί να συμπεριλάβει, μεταξύ των μέσων δράσης της

και εντός των ορίων που θέτει ετησίως η αρμόδια για τον προϋπολογισμό αρχή, τη χρηματοδότηση:

(Τροπολογία 17)

Άρθρο 3, παράγραφος 4

>Αρχικό κείμενο>

4. της παρακολούθησης, του ελέγχου και της αξιολόγησης των κοινοτικών δράσεων.

>Κείμενο μετά την ψηφοφορία στο ΕΚ>

4. της παρακολούθησης, του ελέγχου και της αξιολόγησης των κοινοτικών δράσεων

, της εξήγησης στην κοινή γνώμη των πληγεισών χωρών των σκοπών και των αποτελεσμάτων των εν λόγω μέτρων, καθώς επίσης και του έργου διοικητικής και τεχνικής επικούρησης που αναπτύσσουν, προς αμοιβαίο όφελος, η Επιτροπή και η δικαιούχος χώρα.

(Τροπολογία 18)

Άρθρο 4, παράγραφος 1

>Αρχικό κείμενο>

1. Οι εταίροι που δύνανται να τύχουν οικονομικής ενίσχυσης δυνάμει του παρόντος κανονισμού είναι οι περιφερειακοί και διεθνείς οργανισμοί, οι μη κυβερνητικοί οργανισμοί, οι εθνικές και δημόσιες υπηρεσίες, περιφερειακού και τοπικού επιπέδου, και οι οργανώσεις με κοινοτική βάση, τα ιδρύματα και οι δημόσιοι ή ιδιωτικοί φορείς.

>Κείμενο μετά την ψηφοφορία στο ΕΚ>

1. Οι εταίροι που δύνανται να τύχουν οικονομικής ενίσχυσης δυνάμει του παρόντος κανονισμού είναι οι περιφερειακοί και διεθνείς οργανισμοί, οι μη κυβερνητικοί οργανισμοί, οι εθνικές και δημόσιες υπηρεσίες, περιφερειακού και τοπικού επιπέδου, και οι οργανώσεις με κοινοτική βάση, τα ιδρύματα και οι δημόσιοι ή ιδιωτικοί φορείς.

Αυτοί οι εταίροι, όποιες και αν είναι οι ιδεολογικές τοποθετήσεις τους ή οι δεσμοί τους με πολιτικές, κοινωνικές ή άλλης μορφής οργανώσεις, δεσμεύονται να προωθούν, να σέβονται και να προπαγανδίζουν μέσα από τη δράση τους τις αρχές της δημοκρατίας και τα δικαιώματα του ανθρώπου χωρίς καμία διάκριση. Προκειμένου να συμμετέχει ενεργά ο ενδιαφερόμενος πληθυσμός, η Κοινότητα επιδεικνύει μεγαλύτερο ενδιαφέρον για δράσεις, συχνά μικρής εμβέλειας, που ευνοούν την δημοκρατία στη βάση.

(Τροπολογία 19)

Άρθρο 4, παράγραφος 1α (νέα)

>Αρχικό κείμενο>

>Κείμενο μετά την ψηφοφορία στο ΕΚ>

1α. Όταν οι δράσεις μεταφράζονται σε συμφωνίες συνεργασίας μεταξύ της Κοινότητας και των δικαιούχων χωρών, στις εν λόγω συμφωνίες καθορίζονται οι όροι της βιωσιμότητας των ενεργειών που πρέπει να αναληφθούν ώστε να διασφαλισθεί η επίδραση αυτών των συμφωνιών στην πρόοδο του εκδημοκρατισμού και των ανθρωπίνων δικαιωμάτων και στη συνέχεια των αποτελεσμάτων τους.

(Τροπολογία 38)

Άρθρο 4, παράγραφος 1β (νέα)

>Αρχικό κείμενο>

>Κείμενο μετά την ψηφοφορία στο ΕΚ>

1β. Η Επιτροπή συντάσσει ετήσιο πρόγραμμα, προσαρμόζοντας τις προς χρηματοδότηση δράσεις ανάλογα με τις προτεραιότητες που καθορίζονται στο σχέδιο αυτό, αφού συμβουλευθεί τη διοργανική ομάδα εργασίας για τα ανθρώπινα δικαιώματα και βάσει των διαθεσίμων πιστώσεων του προϋπολογισμού.

(Τροπολογία 21)

Άρθρο 4, παράγραφος 2

>Αρχικό κείμενο>

>Κείμενο μετά την ψηφοφορία στο ΕΚ>

Άρθρο 4α

>Αρχικό κείμενο>

2. Οι χρηματοδοτούμενες από την Κοινότητα δράσεις δυνάμει του παρόντος κανονισμού, τίθενται σε εφαρμογή από την Ευρωπαϊκή Επιτροπή, είτε κατόπιν αιτήσεως των εταίρων που αναφέρονται στο προηγούμενο εδάφιο, είτε με δική της πρωτοβουλία.

>Κείμενο μετά την ψηφοφορία στο ΕΚ>

Οι χρηματοδοτούμενες από την Κοινότητα δράσεις δυνάμει του παρόντος κανονισμού,

σύμφωνα με τις διατάξεις του άρθρου 4, παράγραφος 1, τίθενται σε εφαρμογή από την Ευρωπαϊκή Επιτροπή, είτε κατόπιν αιτήσεως των εταίρων που αναφέρονται σε αυτό το άρθρο, είτε με δική της πρωτοβουλία.

(Τροπολογία 22)

Άρθρο 5

>Αρχικό κείμενο>

Η ενίσχυση της Ευρωπαϊκής Κοινότητας είναι ανοιχτή στους εταίρους που αναφέρονται στο άρθρο 4 παράγραφος 1 του παρόντος κανονισμού, και έχουν την κύρια έδρα τους σε ένα κράτος μέλος της Κοινότητας ή στις τρίτες χώρες που ευεργετούνται από την ενίσχυση της Κοινότητας δυνάμει του παρόντος κανονισμού, ενώ η έδρα αυτή θα πρέπει να αποτελεί το πραγματικό κέντρο όλων των αποφάσεων των σχετικών με τις δράσεις που χρηματοδοτούνται βάσει του παρόντος κανονισμού αποφάσεων. Κατ' εξαίρεση η έδρα αυτή μπορεί να ευρίσκεται σε άλλη τρίτη χώρα.

>Κείμενο μετά την ψηφοφορία στο ΕΚ>

Η ενίσχυση της Ευρωπαϊκής Κοινότητας είναι ανοιχτή στους εταίρους που αναφέρονται στο άρθρο 4 παράγραφος 1 του παρόντος κανονισμού, και έχουν την κύρια έδρα τους στις τρίτες χώρες που ευεργετούνται από την ενίσχυση της Κοινότητας

ή σε κράτος μέλος της Κοινότητας δυνάμει του παρόντος κανονισμού, ενώ η έδρα αυτή θα πρέπει να αποτελεί το πραγματικό κέντρο όλων των αποφάσεων των σχετικών με τις δράσεις που χρηματοδοτούνται βάσει του παρόντος κανονισμού αποφάσεων. Κατ' εξαίρεση η έδρα αυτή μπορεί να ευρίσκεται σε άλλη τρίτη χώρα.

(Τροπολογία 23)

Άρθρο 6, εισαγωγική πρόταση και στοιχεία α και β

>Αρχικό κείμενο>

Χωρίς να θίγεται το θεσμικό και πολιτικό πλαίσιο εντός του οποίου δραστηριοποιούνται οι εταίροι που αναφέρονται στο άρθρο 4, παράγραφος 1 του παρόντος κανονισμού, λαμβάνονται ιδίως υπόψη τα ακόλουθα στοιχεία προκειμένου να καθοριστεί αν ένας εταίρος μπορεί να τύχει κοινοτικής χρηματοδότησης:

>Κείμενο μετά την ψηφοφορία στο ΕΚ>

Χωρίς να θίγεται το θεσμικό και πολιτικό πλαίσιο εντός του οποίου δραστηριοποιούνται οι εταίροι που αναφέρονται στο άρθρο 4, παράγραφος 1 του παρόντος κανονισμού, λαμβάνονται ιδίως υπόψη τα ακόλουθα στοιχεία προκειμένου να καθοριστεί αν ένας εταίρος μπορεί να τύχει κοινοτικής χρηματοδότησης

, πέραν των όσων ορίζει το άρθρο 4 του παρόντος κανονισμού:

>Αρχικό κείμενο>

α) η δέσμευσή του να υπερασπίσει, να σεβασθεί και να προωθήσει χωρίς διακρίσεις τα ανθρώπινα δικαιώματα και τις δημοκρατικές αρχές,

>Κείμενο μετά την ψηφοφορία στο ΕΚ>

Διαγράφεται

>Αρχικό κείμενο>

β) η πείρα του στον τομέα της προώθησης των ανθρωπίνων δικαιωμάτων και των δημοκρατικών αρχών,

>Κείμενο μετά την ψηφοφορία στο ΕΚ>

β) ενδεχομένως, η πείρα του στον τομέα της προώθησης των ανθρωπίνων δικαιωμάτων και των δημοκρατικών αρχών,

(Τροπολογία 24)

Άρθρο 8, παράγραφος 1

>Αρχικό κείμενο>

1. Η συμμετοχή στις προσκλήσεις υποβολής προσφορών και στους διαγωνισμούς είναι ανοικτή επί ίσοις όροις σε όλα τα φυσικά και νομικά πρόσωπα των κρατών μελών και της χώρας υποδοχής. Είναι δυνατόν να διευρύνεται σε άλλες χώρες σε εξαιρετικές περιπτώσεις δεόντως αιτιολογημένες.

>Κείμενο μετά την ψηφοφορία στο ΕΚ>

1. Η συμμετοχή στις προσκλήσεις υποβολής προσφορών και στους διαγωνισμούς είναι ανοικτή επί ίσοις όροις σε όλα τα φυσικά και νομικά πρόσωπα

της χώρας υποδοχής και των κρατών μελών. Είναι δυνατόν να διευρύνεται σε άλλες χώρες σε εξαιρετικές περιπτώσεις δεόντως αιτιολογημένες.

(Τροπολογία 25)

Άρθρο 8, παράγραφος 1α (νέα)

>Αρχικό κείμενο>

>Κείμενο μετά την ψηφοφορία στο ΕΚ>

1α. Η διαδικασία της πρόσκλησης υποβολής προσφορών εγγυάται τις ίσες ευκαιρίες για τους μικρότερους φορείς (μικρές ΜΚΟ, τοπικές αρχές, κ.λπ.).

(Τροπολογία 26)

Άρθρο 8, παράγραφος 2

>Αρχικό κείμενο>

2. Οι προμήθειες πρέπει να προέρχονται από τα κράτη μέλη ή τη χώρα υποδοχής. Σε εξαιρετικές περιπτώσεις δεόντως αιτιολογημένες είναι δυνατόν να προέρχονται από άλλες χώρες.

>Κείμενο μετά την ψηφοφορία στο ΕΚ>

2. Οι προμήθειες πρέπει να

πραγματοποιούνται λαμβανομένης υπόψη της σχέσης ποιότητας/κόστους και να προέρχονται κατά προτίμηση από τη χώρα υποδοχής.

(Τροπολογία 27)

Άρθρο 9

>Αρχικό κείμενο>

Για την επίτευξη των στόχων συνοχής και συμπληρωματικότητας και με σκοπό να εξασφαλίζεται η βέλτιστη αποτελεσματικότητα του συνόλου των δράσεων αυτών, η Επιτροπή, σε στενή συνεργασία με τα κράτη μέλη, δύναται να λαμβάνει όλα τα αναγκαία μέτρα συντονισμού, ιδίως:

>Κείμενο μετά την ψηφοφορία στο ΕΚ>

1. Για την επίτευξη των στόχων συνοχής και συμπληρωματικότητας και με σκοπό να εξασφαλίζεται η βέλτιστη αποτελεσματικότητα του συνόλου των δράσεων αυτών, η Επιτροπή, σε στενή συνεργασία με τα κράτη μέλη, δύναται να λαμβάνει όλα τα αναγκαία μέτρα συντονισμού.

>Αρχικό κείμενο>

>Κείμενο μετά την ψηφοφορία στο ΕΚ>

2. Σε οποιαδήποτε περίπτωση, και για τους σκοπούς της προηγούμενης παραγράφου, η Επιτροπή προωθεί:

>Αρχικό κείμενο>

α) τη θέσπιση συστήματος ανταλλαγής και συστηματικής ανάλυσης των στοιχείων που αφορούν τις χρηματοδοτούμενες δράσεις και των δράσεων εκείνων των οποίων η Κοινότητα και τα κράτη μέλη σχεδιάζουν τη χρηματοδότηση,

>Κείμενο μετά την ψηφοφορία στο ΕΚ>

α) τη θέσπιση συστήματος ανταλλαγής και συστηματικής ανάλυσης των στοιχείων που αφορούν

τον προγραμματισμό των δράσεων που σκοπεύει να υλοποιήσει, την έγκριση κάθε δράσης, η χρηματοδότηση της οποίας μελετάται από την Κοινότητα ή τα κράτη μέλη, και την ανάπτυξη των ήδη εγκεκριμένων δράσεων,

>Αρχικό κείμενο>

β) συντονισμό στον τόπο όπου εκτελούνται οι δράσεις με τακτικές συνεδριάσεις ανταλλαγής πληροφοριών μεταξύ των αντιπροσώπων της Επιτροπής και των κρατών μελών στη δικαιούχο χώρα,

>Κείμενο μετά την ψηφοφορία στο ΕΚ>

β) τον συντονισμό στον τόπο όπου εκτελούνται οι δράσεις με τακτικές συνεδριάσεις ανταλλαγής πληροφοριών για τα προηγούμενα σημεία μεταξύ των αντιπροσώπων της Επιτροπής, του Ευρωπαϊκού Κοινοβουλίου και του Συμβουλίου στη δικαιούχο χώρα,

>Αρχικό κείμενο>

γ) την προώθηση μιας συνεκτικής προσέγγισης σε σχέση με την ανθρωπιστική βοήθεια και, όποτε είναι δυνατό, ενσωμάτωση της προστασίας των ανθρωπίνων δικαιωμάτων στην ανθρωπιστική βοήθειας.

>Κείμενο μετά την ψηφοφορία στο ΕΚ>

3.Η Επιτροπή προωθεί εξίσου, σε στενή συνεργασία με τα κράτη μέλη, την ανάπτυξη μιας συνεκτικής προσέγγισης σε σχέση με την ανθρωπιστική βοήθεια και, όποτε είναι δυνατό, ενσωμάτωση της προστασίας των ανθρωπίνων δικαιωμάτων στην ανθρωπιστική βοήθεια.

(Τροπολογία 28)

Άρθρο 9α, πρώτο εδάφιο

>Αρχικό κείμενο>

Το ποσό αναφοράς για την εφαρμογή του παρόντος προγράμματος είναι 150 εκατ. Ecu για την περίοδο από 1999 έως 2004.

>Κείμενο μετά την ψηφοφορία στο ΕΚ>

Διαγράφεται

(Τροπολογία 29)

Άρθρο 10

>Αρχικό κείμενο>

Η Επιτροπή αναλαμβάνει την επεξεργασία, την απόφαση και τη διαχείριση, την παρακολούθηση και την αξιολόγηση των αναφερόμενων στον παρόντα κανονισμό δράσεων, σύμφωνα με τις ισχύουσες δημοσιονομικές και άλλες διαδικασίες, και ιδίως σύμφωνα με αυτές του δημοσιονομικού κανονισμού που εφαρμόζεται στον γενικό προϋπολογισμό των Ευρωπαϊκών Κοινοτήτων. Καθορίζει τους όρους διάθεσης, κινητοποίησης και θέσης σε εφαρμογή των ενισχύσεων που αναφέρονται στον παρόντα κανονισμό.

>Κείμενο μετά την ψηφοφορία στο ΕΚ>

1. Η Επιτροπή αναλαμβάνει τον προγραμματισμό, την επεξεργασία, την απόφαση και τη διαχείριση, την παρακολούθηση και την αξιολόγηση των αναφερόμενων στον παρόντα κανονισμό δράσεων, σύμφωνα με τις διατάξεις του και τις ισχύουσες δημοσιονομικές και άλλες διαδικασίες, και ιδίως σύμφωνα με αυτές του δημοσιονομικού κανονισμού που εφαρμόζεται στον γενικό προϋπολογισμό των Ευρωπαϊκών Κοινοτήτων.

>Αρχικό κείμενο>

>Κείμενο μετά την ψηφοφορία στο ΕΚ>

2. Η Κοινότητα καθορίζει τους όρους διάθεσης, κινητοποίησης και θέσης σε εφαρμογή των ενισχύσεων που αναφέρονται στον παρόντα κανονισμό, καθώς επίσης τους όρους βιωσιμότητας των δράσεων και εκείνους που πρέπει να πληρούνται για να είναι ορατή η επίπτωση των δράσεων στη δημοκρατία και τα ανθρώπινα δικαιώματα.

(Τροπολογία 30)

Άρθρο 11, παράγραφος 1, δεύτερη παύλα

>Αρχικό κείμενο>

- τα προγράμματα δράσεων που προορίζονται να διαμορφώσουν ένα συνεκτικό πλαίσιο δράσης σε συγκεκριμένη χώρα ή περιοχή ή για ένα ιδιαίτερο θεματικό αντικείμενο, και στις οποίες οι διαπιστούμενες ανάγκες είναι διαρκούς φύσεως, ιδίως λόγω των διαστάσεων που έχουν προσλάβει και της πολυπλοκότητάς τους.

>Κείμενο μετά την ψηφοφορία στο ΕΚ>

- ο προγραμαμτισμός που προβλέπεται στην παράγραφο 1 β) του άρθρου 4 του παρόντος κανονισμού, καθώς και κάθε πρόγραμμα που προορίζεται να διαμορφώσει ένα συνεκτικό πλαίσιο δράσης σε συγκεκριμένη χώρα ή περιοχή ή για ένα ιδιαίτερο θεματικό αντικείμενο, και στις οποίες οι διαπιστούμενες ανάγκες είναι διαρκούς φύσεως, ιδίως λόγω των διαστάσεων που έχουν προσλάβει και της πολυπλοκότητάς τους[semigr ]

>Αρχικό κείμενο>

>Κείμενο μετά την ψηφοφορία στο ΕΚ>

- οι αποφάσεις σχετικά με τις δράσεις που πρέπει να υλοποιηθούν, κατ' εξαίρεσιν και κατεπειγόντως, στο περιθώριο του προγραμματισμού που προβλέπεται στο άρθρο 4, παρ. 1 β), του παρόντος κανονισμού.

(Τροπολογία 31)

Άρθρο 12

>Αρχικό κείμενο>

1. Η Επιτροπή επικουρείται από επιτροπή, η οποία αναφέρεται στο εξής ως Επιτροπή για τα Ανθρώπινα Δικαιώματα και τη Δημοκρατία, η οποία συστήνεται δυνάμει του άρθρου 12 του κανονισμού και θεσπίζει τις προϋποθέσεις για την εφαρμογή των δράσεων ανάπτυξης της συνεργασίας, οι οποίες συμβάλλουν στον γενικό στόχο ανάπτυξης και εδραίωσης της δημοκρατίας και του κράτους δικαίου, καθώς και στον σεβασμό των ανθρωπίνων δικαιωμάτων και των θεμελιωδών ελευθεριών.

>Κείμενο μετά την ψηφοφορία στο ΕΚ>

1. Η Επιτροπή επικουρείται από

συμβουλευτική επιτροπή, η οποία αναφέρεται στο εξής ως Επιτροπή για τα Ανθρώπινα Δικαιώματα και τη Δημοκρατία, η οποία συστήνεται δυνάμει του άρθρου 12 του κανονισμού και θεσπίζει τις προϋποθέσεις για την εφαρμογή των δράσεων ανάπτυξης της συνεργασίας, οι οποίες συμβάλλουν στον γενικό στόχο ανάπτυξης και εδραίωσης της δημοκρατίας και του κράτους δικαίου, καθώς και στον σεβασμό των ανθρωπίνων δικαιωμάτων και των θεμελιωδών ελευθεριών.

>Αρχικό κείμενο>

2. Όταν γίνεται αναφορά στη διαδικασία του παρόντος άρθρου, ο αντιπρόσωπος της Επιτροπής υποβάλλει στην επιτροπή σχέδιο των ληπτέων μέτρων. Η επιτροπή διατυπώνει τη γνώμη της για το σχέδιο αυτό, εντός προθεσμίας την οποία δύναται να καθορίσει ο πρόεδρος σε συνάρτηση με την επείγουσα φύση του εξεταζόμενου ζητήματος. Η γνώμη διατυπώνεται με την πλειοψηφία που προβλέπεται στο άρθρο 148 παράγραφος 2 της συνθήκης για την έκδοση των αποφάσεων που το Συμβούλιο καλείται να λάβει μετά από πρόταση της Επιτροπής. Κατά την ψηφοφορία στα πλαίσια της επιτροπής, οι ψήφοι των αντιπροσώπων των κρατών μελών σταθμίζονται όπως ορίζεται στο προαναφερθέν άρθρο. Ο πρόεδρος δεν συμμετέχει στην ψηφοφορία.

>Κείμενο μετά την ψηφοφορία στο ΕΚ>

2. Ο αντιπρόσωπος της Επιτροπής υποβάλλει στην επιτροπή

πρόταση που περιέχει σχέδιο των ληπτέων μέτρων. Η επιτροπή διατυπώνει τη γνώμη της για το σχέδιο αυτό, εντός προθεσμίας την οποία δύναται να καθορίσει ο πρόεδρος σε συνάρτηση με την επείγουσα φύση του εξεταζόμενου ζητήματος, προχωρώντας, κατά περίπτωση σε ψηφοφορία. Η γνώμη καταχωρείται στα πρακτικά. Επίσης, κάθε κράτος μέλος έχει δικαίωμα να ζητήσει να καταγραφεί η θέση του στα πρακτικά.

>Αρχικό κείμενο>

Η Επιτροπή θεσπίζει τα προτεινόμενα μέτρα όταν είναι σύμφωνα με τη γνώμη της επιτροπής.

>Κείμενο μετά την ψηφοφορία στο ΕΚ>

Η Επιτροπή λαμβάνει δεόντως υπόψη την γνώμη της επιτροπής και την ενημερώνει για τον τρόπο με τον οποίο έλαβε υπόψη της την γνώμη της τελευταίας.

>Αρχικό κείμενο>

Όταν τα προτεινόμενα μέτρα δεν είναι σύμφωνα με τη γνώμη της επιτροπής, ή ελλείψει γνώμης, η Επιτροπή υποβάλλει το ταχύτερο πρόταση σχετικά με τα ληπτέα μέτρα. Το Συμβούλιο αποφασίζει με ειδική πλειοψηφία.

>Κείμενο μετά την ψηφοφορία στο ΕΚ>

Κατά γενικό κανόνα, οι συνεδριάσεις της επιτροπής είναι δημόσιες εκτός και εάν ληφθεί αντίθετη σχετική απόφαση, δεόντως αιτιολογημένη, η οποία δημοσιοποιηθεί εγκαίρως. Εκδίδει την ημερήσια διάταξη δύο εβδομάδες πριν από τη συνεδρίαση. Επίσης, δημοσιεύει τα πρακτικά των συνεδριάσεών της και διατηρεί δημόσιο μητρώο με τις δηλώσεις ενδιαφέροντος των μελών της.

>Αρχικό κείμενο>

Εάν κατά τη λήξη προθεσμίας 3 μηνών από την υποβολή της πρότασης στο Συμβούλιο, το Συμβούλιο δεν έχει αποφασίσει, τα προτεινόμενα μέτρα θεσπίζονται από την Επιτροπή.

>Κείμενο μετά την ψηφοφορία στο ΕΚ>

>Αρχικό κείμενο>

>Κείμενο μετά την ψηφοφορία στο ΕΚ>

2α. Οι ανωτέρω διατάξεις εγκρίνονται σύμφωνα με τη θέση του Ευρωπαϊκού Κοινοβουλίου περί νέας πράξης με την οποία ορίζονται οι αρχές που διέπουν τις επιτροπές της Ευρωπαϊκής Ένωσης υπό την προεδρία της Επιτροπής, καθώς και οι εκτελεστικές εξουσίες της Επιτροπής.

>Αρχικό κείμενο>

>Κείμενο μετά την ψηφοφορία στο ΕΚ>

Δυνάμει της συμφωνίας που συνήψαν το Ευρωπαϊκό Κοινοβούλιο και η Επιτροπή στο θέμα της επιτροπολογίας και η οποία αναφέρεται στο ψήφισμα του Ευρωπαϊκού Κοινοβουλίου της 24ης Οκτωβρίου 1996 σχετικά με το σχέδιο γενικού προϋπολογισμού της Ευρωπαϊκής Ένωσης για το οικονομικό έτος 1997 - Τμήμα III - Επιτροπή(1), η Επιτροπή ενημερώνει πλήρως το Κοινοβούλιο για τις εργασίες της επιτροπής.

>Αρχικό κείμενο>

>Κείμενο μετά την ψηφοφορία στο ΕΚ>

________________

(1) EE C 347 της 18.11.1996, σελ. 125.

(Τροπολογία 39)

Άρθρο 12α (νέο)

>Αρχικό κείμενο>

>Κείμενο μετά την ψηφοφορία στο ΕΚ>

Άρθρο 12α

1. Η διοργανική συμβουλευτική ομάδα εργασίας για τη δημοκρατία και την προστασία των ανθρωπίνων δικαιωμάτων που συγκροτήθηκε στο πλαίσιο των προϋπολογισμών του 1998 και 1999 θα γνωμοδοτεί:

>Αρχικό κείμενο>

>Κείμενο μετά την ψηφοφορία στο ΕΚ>

- επί του ετησίου προγράμματος και, όποτε χρειάζεται, επί των πολυετών προγραμμάτων[semigr ]

>Αρχικό κείμενο>

>Κείμενο μετά την ψηφοφορία στο ΕΚ>

- επί των αποφάσεων που πρέπει να ληφθούν από την Επιτροπή σύμφωνα με το άρθρο 11(1)[semigr ]

>Αρχικό κείμενο>

>Κείμενο μετά την ψηφοφορία στο ΕΚ>

- επί των μέτρων έκτακτης ανάγκης όπως αναφέρονται στο άρθρο 13(1) και (2)[semigr ]

>Αρχικό κείμενο>

>Κείμενο μετά την ψηφοφορία στο ΕΚ>

2. Η εν λόγω ομάδα εργασίας ενημερώνεται για τα αποτελέσματα της δραστηριότητας που αναφέρεται στο άρθρο 3, ιδίως σχετικά με τη διαδικασία υποβολής προσφορών, τις μελέτες εφικτότητας και αξιολογήσεως, την τεχνική βοήθεια και τα μέτρα για να καταδειχθεί ο κοινοτικός χαρακτήρας των δράσεων, καθώς και για τα μέτρα έκτακτης ανάγκης που χρηματοδοτούνται βάσει του άρθρου 13.

>Αρχικό κείμενο>

>Κείμενο μετά την ψηφοφορία στο ΕΚ>

3. Της γνωστοποιούνται επίσης οι αποφάσεις που προτίθεται να λάβει η Επιτροπή σύμφωνα με το άρθρο 11(2).

(Τροπολογία 32)

Άρθρο 13, παράγραφος 3α (νέα)

>Αρχικό κείμενο>

>Κείμενο μετά την ψηφοφορία στο ΕΚ>

3α. Η Επιτροπή ενημερώνει επίσης το Ευρωπαϊκό Κοινοβούλιο για αυτά τα επείγοντα μέτρα.

(Τροπολογία 33)

Άρθρο 14

>Αρχικό κείμενο>

Η Επιτροπή δύναται να εξετάζει κάθε γενικό ή ειδικό ζήτημα σχετικό με την κοινοτική ενίσχυση στον εν λόγω τομέα και διαδραματίζει επίσης χρήσιμο ρόλο ενόψει της βελτίωσης της συνοχής των δράσεων για τα ανθρώπινα δικαιώματα και την εδραίωση της δημοκρατίας της Ευρωπαϊκής Ένωσης προς τις τρίτες χώρες. Προβαίνει μία φορά ετησίως σε ανταλλαγή απόψεων, βάσει έκθεσης του αντιπροσώπου της Επιτροπής, των γενικών προσανατολισμών των δράσεων που πρέπει να διεξαχθούν το προσεχές έτος δυνάμει του παρόντος κανονισμού.

>Κείμενο μετά την ψηφοφορία στο ΕΚ>

Η Επιτροπή δύναται να εξετάζει κάθε γενικό ή ειδικό ζήτημα σχετικό με την κοινοτική ενίσχυση στον εν λόγω τομέα και διαδραματίζει επίσης χρήσιμο ρόλο ενόψει της βελτίωσης της συνοχής των δράσεων για τα ανθρώπινα δικαιώματα και την εδραίωση της δημοκρατίας της Ευρωπαϊκής Ένωσης προς τις τρίτες χώρες. Προβαίνει μία φορά ετησίως

στην εξέταση του προγραμματισμού που έχει καταστρωθεί για το επόμενο οικονομικό έτος ή σε ανταλλαγή απόψεων, βάσει των γενικών προσανατολισμών των δράσεων που πρόκειται να διεξαχθούν το προσεχές έτος, ως ανάπτυξη πολυετούς προγράμματος που έχει ήδη εγκριθεί δυνάμει του παρόντος κανονισμού

(Τροπολογία 37)

Άρθρο 15, παράγραφος 2α (νέα)

>Αρχικό κείμενο>

>Κείμενο μετά την ψηφοφορία στο ΕΚ>

2α. Η Επιτροπή εγκρίνει μέτρα για τη θέσπιση κώδικα συμπεριφοράς των εταίρων που παρεμβαίνουν στις δράσεις οι οποιες ρυθμίζονται από τον παρόντα Κανονισμό για την ενίσχυση της εκπλήρωσης των στόχων του και της αρχής της αποτελεσματικότητας κατά την ανάπτυξη των εν λόγω δράσεων.

(Τροπολογία 35)

Άρθρο 17, παράγραφος 2

>Αρχικό κείμενο>

2. Μετά τη λήξη κάθε οικονομικού έτους, η Επιτροπή υποβάλλει ετήσια αίτηση στο Ευρωπαϊκό Κοινοβούλιο, στην οποία περιλαμβάνεται η περίληψη των δράσεων που χρηματοδοτήθηκαν στη διάρκεια του εν λόγω έτους.

>Κείμενο μετά την ψηφοφορία στο ΕΚ>

2. Η Επιτροπή υποβάλλει ετήσια

έκθεση στο Ευρωπαϊκό Κοινοβούλιο και στο Συμβούλιο, η οποία περιλαμβάνει τουλάχιστον τα ακόλουθα στοιχεία:

>Αρχικό κείμενο>

Η περίληψη περιέχει ιδίως στοιχεία που αφορούν τους φορείς βάσει των οποίων ετέθησαν σε εφαρμογή οι δράσεις που αναφέρονται στο άρθρο 1 του παρόντος κανονισμού.

>Κείμενο μετά την ψηφοφορία στο ΕΚ>

α) λεπτομερή περίληψη των δράσεων που χρηματοδοτήθηκαν στη διάρκεια του προηγούμενου έτους.

>Αρχικό κείμενο>

Η έκθεση περιλαμβάνει επίσης συνοπτική παρουσίαση των αξιολογήσεων που πραγματοποιήθηκαν από εξωτερικούς φορείς, και, κατά περίπτωση, προτείνει συγκεκριμένες δράσεις.

>Κείμενο μετά την ψηφοφορία στο ΕΚ>

β) τον προβλεπόμενο προγραμματισμό για το τρέχον οικονομικό έτος και τον βαθμό προόδου των δράσεων που περιλαμβάνονται σε αυτόν τον προγραμματισμό,

>Αρχικό κείμενο>

>Κείμενο μετά την ψηφοφορία στο ΕΚ>

γ) τις προβλέψεις για το πρόγραμμα και τις δράσεις που πρέπει να εκτελεσθούν κατά το επόμενο έτος,

>Αρχικό κείμενο>

>Κείμενο μετά την ψηφοφορία στο ΕΚ>

δ) μια σύνθεση των αξιολογήσεων που πραγματοποιήθηκαν σύμφωνα με τις διατάξεις του άρθρου 15 του παρόντος κανονισμού,

>Αρχικό κείμενο>

>Κείμενο μετά την ψηφοφορία στο ΕΚ>

ε) πληροφορίες για τους οργανισμούς με την συνεργασία των οποίων εκτελέσθηκαν οι προβλεπόμενες στο άρθρο 1 του παρόντος κανονισμού δράσεις,

>Αρχικό κείμενο>

>Κείμενο μετά την ψηφοφορία στο ΕΚ>

2α. Η ετήσια έκθεση πρέπει να διαβιβάζεται στο Ευρωπαϊκό Κοινοβούλιο κατά το πρώτο τρίμηνο του έτους, κατά τρόπον ώστε να μπορεί να λάβει γνώση και να την αξιολογήσει εκ των προτέρων, πριν από την εξέταση και έγκριση του κοινοτικού προϋπολογισμού από το Κοινοβούλιο.

>Αρχικό κείμενο>

>Κείμενο μετά την ψηφοφορία στο ΕΚ>

2β. Η ανακοίνωση της Επιτροπής στην οποία αναφέρεται το παρόν άρθρο, αποτελεί αντικείμενο ετήσιας συζήτησης στο Ευρωπαϊκό Κοινοβούλιο σχετικά με την εξέλιξη της ευρωπαϊκής συνεργασίας στο θέμα των ανθρωπίνων δικαιωμάτων, της επιτευχθείσας προόδου προς το κράτος δικαίου και της καλής διαχείρισης των δημοσίων υποθέσεων.

(Τροπολογία 36)

Άρθρο 19, δεύτερο εδάφιο

>Αρχικό κείμενο>

Εφαρμόζεται έως τις 31 Δεκεμβρίου 2004.

>Κείμενο μετά την ψηφοφορία στο ΕΚ>

Διαγράφεται

Νομοθετικό ψήφισμα που αποτελεί τη γνώμη του Ευρωπαϊκού Κοινοβουλίου σχετικά με το σχέδιο κανονισμού (ΕΚ) του Συμβουλίου που αφορά τον καθορισμό των προϋποθέσεων για την εφαρμογή των κοινοτικών δράσεων, πλην των δράσεων για την ανάπτυξη που αποβλέπουν, στα πλαίσια της κοινοτικής πολιτικής για τη συνεργασία, στο γενικό στόχο της ανάπτυξης και της εδραίωσης της δημοκρατίας και του κράτους δικαίου καθώς και του σεβασμού των δικαιωμάτων του ανθρώπου και των θεμελιωδών ελευθεριών στις τρίτες χώρες (9582/98 - C4-0508/98 - 98/0813(CNS))(Διαδικασία διαβούλευσης)

Το Ευρωπαϊκό Κοινοβούλιο,

- έχοντας υπόψη την πρόταση της Επιτροπής προς το Συμβούλιο (COM(97)0357 - 98/0813(CNS)) ((ΕΕ C 282 της 18.9.1997, σελ. 14.)) και το σχέδιο του Συμβουλίου (9582/98 - 98/0813(CNS)),

- έχοντας κληθεί από το Συμβούλιο να γνωμοδοτήσει, σύμφωνα με το άρθρο 235 της Συνθήκης ΕΚ (C4-0508/98),

- έχοντας υπόψη το άρθρο 58 του Κανονισμού του,

- έχοντας υπόψη την έκθεση της Επιτροπή Εξωτερικών Υποθέσεων, Ασφάλειας και Αμυντικής Πολιτικής και τις γνωμοδοτήσεις της Επιτροπής Προϋπολογισμών, της Επιτροπής ανάπτυξης και Συνεργασίας και της Επιτροπής Εξωτερικών Οικονομικών Σχέσεων (A4-0153/99),

1. εγκρίνει το σχέδιο του Συμβουλίου με την επιφύλαξη των τροποποιήσεων που επέφερε το Κοινοβούλιο[semigr ]

2. ζητεί, σε περίπτωση που το Συμβούλιο προτίθεται να απομακρυνθεί από το κείμενο που ενέκρινε το Κοινοβούλιο, να ενημερώσει σχετικώς το τελευταίο και να τεθεί σε εφαρμογή η διαδικασία συνεννόησης[semigr ]

3. αναθέτει στον Πρόεδρό του να διαβιβάσει την παρούσα γνώμη στο Συμβούλιο και την Επιτροπή.